„Nem vagyok képes mindent egyedül megtenni. Senki nem képes erre. De, amikor világos és kedves vagyok és bátran cselekszem, akkor valahogy az életben a dolgok jól alakulnak. Lehetőségek tárulnak fel.
Mint ahogy a méhek olyan jól együttműködnek egymással a természetben, mindegyik a különleges szerepével, tulajdonságaival és képességeivel, hasonlóan ehhez én is képes vagyok másoknak segíteni és engedem, hogy mások is segítsenek nekem. Ebben az adás-vevésben az élet kibontakozik, és a sorsom beteljesül.”
Az együttműködés ereje képessé tesz arra, hogy belépj és hozzájárulj bármihez, amire szükség van, hogy a feladat megoldódjon. Sok tekintetben az együttműködés ereje az összes erő betetőzése. A függetlenséged, az érettséged, az alkalmazkodásod és rugalmasságod bármilyen helyzetben és bárkivel, képessé tesz arra, hogy segíts másoknak. Ez az erő a “segítő kéz”, amire olyan nagy szükség van. Az együttműködés erejével megteszed, amire szükség van, és amikor a feladatnak vége, elmész, anélkül, hogy elvárnád, hogy dicsérjenek vagy elismerjenek. Az együttműködés ereje mögött tiszta motiváció áll, így nem ragaszkodhatsz az eredményhez, és nem akarhatod a feladatot kisajátítani.
Ezzel az erővel mások sikerét úgy ünnepled, mintha a sajátod lenne. Ennek az erőnek az alkalmazásával, megérted, hogy a siker energiája az emberi hozzájárulás, a tiszta gondolatok szubtilis energiája, a jókívánságok és a jó cselekedetek apálya és dagálya. Mások együttműködésének az elfogadása ugyanolyan fontos, mint ahogy te is együttműködsz másokkal.
Tisztelet, őszinteség, harmónia, nagylelkűség